CELEX: 32021R0956
Language: ro
Date: 2021-05-31 00:00:00
Title: Regulamentul de punere în aplicare (UE) 2021/956 al Comisiei din 31 mai 2021 privind clasificarea anumitor mărfuri în Nomenclatura combinată

15.6.2021   
               
               
                  RO
               
               
                  Jurnalul Oficial al Uniunii Europene
               
               
                  L 211/45
               
            
         REGULAMENTUL DE PUNERE ÎN APLICARE (UE) 2021/956 AL COMISIEI
         din 31 mai 2021
         privind clasificarea anumitor mărfuri în Nomenclatura combinată
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (1), în special articolul 57 alineatul (4) și articolul 58 alineatul (2),
         întrucât:
         
                     (1)
                  
                  
                     Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87 al Consiliului (2), este necesar să se adopte măsuri privind clasificarea mărfurilor menționate în anexa la prezentul regulament.
                  
               
                     (2)
                  
                  
                     Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.
                  
               
                     (3)
                  
                  
                     În temeiul acestor reguli generale, mărfurile descrise în coloana 1 a tabelului din anexă trebuie clasificate la codul NC indicat în coloana 2, pe baza motivelor care figurează în coloana 3 a aceluiași tabel.
                  
               
                     (4)
                  
                  
                     Este necesar să se prevadă posibilitatea invocării în continuare de către titular, în conformitate cu articolul 34 alineatul (9) din Regulamentul (UE) nr. 952/2013, pentru o anumită perioadă de timp, a informațiilor tarifare obligatorii care au fost furnizate în legătură cu mărfurile vizate de prezentul regulament, dar care nu sunt conforme cu acesta. Perioada respectivă trebuie să fie de trei luni.
                  
               
                     (5)
                  
                  
                     Măsurile prevăzute în prezentul regulament sunt conforme cu avizul Comitetului Codului vamal,
                  
               ADOPTĂ PREZENTUL REGULAMENT:
         
            Articolul 1
            Mărfurile descrise în coloana 1 a tabelului din anexă se clasifică în Nomenclatura combinată la codul NC indicat în coloana 2 a aceluiași tabel.
         
         
            Articolul 2
            Informațiile tarifare obligatorii care nu sunt conforme cu prezentul regulament pot fi în continuare invocate, în conformitate cu articolul 34 alineatul (9) din Regulamentul (UE) nr. 952/2013, timp de trei luni de la data intrării în vigoare a prezentului regulament.
         
         
            Articolul 3
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 31 mai 2021.
            
               
                  Pentru Comisie,
               
               
                  Pentru Președinte,
               
               Gerassimos THOMAS
               
                  Director general
               
               
                  Direcția Generală Impozitare și Uniune Vamală
               
            
         
         
            (1)  JO L 269, 10.10.2013, p. 1.
         
            (2)  Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (JO L 256, 7.9.1987, p. 1).
      
      
         
            ANEXĂ
            
                        Descrierea mărfurilor
                     
                     
                        Clasificare
                        (Codul NC)
                     
                     
                        Motive
                     
                  
                        (1)
                     
                     
                        (2)
                     
                     
                        (3)
                     
                  
                        Un articol modular cu proprietăți de absorbție a sunetului și de izolare acustică (așa-numit „sistem room-in-room”). Asamblat, articolul măsoară aproximativ 3 m lățime, între 2 și 6 m lungime și 2,3 m înălțime, iar pereții lui au o grosime de aproximativ 40 mm.
                        Este alcătuit dintr-un cadru cubic fabricat din aluminiu, de care sunt fixate o serie de colțuri metalice și panouri plasate pe părțile laterale și pe partea de sus a structurii.
                        Fiecare panou este compus dintr-un strat de poliester acustic imprimat, din material ignifug, pe o față, și o placă aglomerată din lemn laminat, pe cealaltă față. Interiorul panoului este căptușit cu vată minerală (cu o densitate de 100 kg/m3).
                        Plafonul este alcătuit din panouri de poliester și grinzi de sprijin din aluminiu. Articolul este, de asemenea, dotat cu o ușă, ferestre, un sistem de iluminare cu LED-uri și un sistem de ventilație.
                        Este conceput ca o construcție specială care urmează să fie ridicată în interiorul unei clădiri finalizate, deoarece nu oferă protecție împotriva intemperiilor. Este prezentat spre a fi utilizat în spații de birouri deschise, ca zonă închisă pentru discuții confidențiale sau pentru a crea o zonă liniștită.
                        A se vedea imaginea  (*1).
                     
                     
                        7610 90 90 
                     
                     
                        Clasificarea se stabilește pe baza regulilor generale 1, 2 litera (a), 3 litera (b) și 6 de interpretare a Nomenclaturii combinate, precum și pe baza textului codurilor NC 7610 , 7610 90  și 7610 90 90 .
                        Clasificarea la poziția 9406  este exclusă, deoarece articolul nu este o „construcție prefabricată” completă sau incompletă de sine stătătoare, deoarece nu poate fi considerată nici spațiu de locuit, nici de șantier, nici o construcție similară (a se vedea, de asemenea, nota 4 de la capitolul 94 și Notele explicative la Sistemul armonizat aferente poziției 9406 ). Articolul nu este adecvat utilizării în exterior, deoarece nu este considerat a fi rezistent la intemperii. El reprezintă o construcție specială care urmează să fie ridicată în interiorul unei clădiri finite existente.
                        Articolul este un produs compus, în care caracterul esențial este dat de elementul constructiv (cadrul de aluminiu). De aceea, el trebuie clasificat în funcție de materialul constitutiv al componentei respective.
                        Prin urmare, articolul trebuie clasificat la codul NC 7610 90 90  ca „alte structuri din aluminiu”.
                     
                  
               
            
               (*1)  Imaginea are caracter pur informativ.